
Auto Parts & Garage Kaya Bulgaira # 9 


VENEZOLANONAN 
DETENÉ 


Djamars 25 òktober 2022 Preis:$1.00 


Boneiru koroná Miss Belleza Marina International 


Boneiru a marka historia na Punta Cana. Sunniva Manuel a sa di konkistá e título máksimo 
durante Miss Belleza Marina International 2022. 

KRALENDIJK- Djasa- 
bra 22 di òktober, Win Mar- 
tines a hiba palabra na Kas 
Patriotiko. Esaki enkonek- 
shon ku selebrashon di 53 
aña di eksistensia di Partido 
UPB. ”Ramonsito Booi, ta 
e mihó polítiko! Simple- 
mente esaki mi ke bisa i 
mi ta deseá tur miembro di 
partido éksito, pa kontinu- 


UPB a selebrá 53 aña di eksistensia 


ashon. Pabien na UPB, 53 
aña di eksistensia.” 
Durante e anochi di 
bispu di selebrashon di 53 
aña di partido polítiko UPB, 
vários hende a papia riba 
esenario. No tabatin algun 
palabrashon ku Martines lo 
tira un spich. Simplemente 
e tabatin algu na su kurason 
i a dun’e chèns pa papia. 


Segun Win Martines: 
“Ramoncito Booi, e mihó 
polítiko!” 

Bon dia, felis dia, Dios bendi- 
shoná boso. E siman akí ta 
siman di futbòl. For di siman 
pasá despues di diferente 
wega ku tabatin den stadion 
na Rincon, awó e kos te kul- 
miná. Flamingo ta bai topa 
Real Rincon. E tenshon tei. 
Ámbos ta bon. P’esei nan a 
yega ei nan. Un mas mihó 
ku e otro. Nan dos no por ta 
igual. Djabièrnè anochi esun 
mihó lo bira konosí. 


*** 
Mi a apresiá mashá siman 
pasá djaweps òf ta djabièrnè, 
despues di futbòl na Rincon. 
Momentu mi tabata na ka- 
minda pa bai Playa for di 
Rincon, mi a tuma nota ku e 
outo mi dilanti tabata duna mi 
un señal, tur kaminda e se- 
ñalá buriku kantu di kaminda. 
E bestianan ta hopi i mester 
paga bon tinu riba nan. Bo 
bo sa ki ora nan ta disidí pa 
bira subi kaya sin avisá. Mi 
no sa ken e hende tabata, 
mi ta asumí e tampoko no ta- 
bata sa ken mi ta. El a duná 
mi seña tur kaminda tabatin 
buriku kantu di kaminda, ku 
chèns ku nan por subi kaya. 
Mi a siña for di dje i mi tambe 
a kuminsá hasié djadumingu 
ora mi tabata biniendo for di 
Rincon. Mi a tuma nota e outo 
mi dilanti tabata bolbe duná 
mi seña. E biá akí un otro 
outo. Interesante i e kos ei ta 
hopi bon aktitut di un shofùr. 
Koriendo ku motosaikel mi sa 
ku tin diferente seña pa indiká 
na un otro. Esun dilanti sem- 
per ta duna seña ku man kiko 
esnan patras por spera. 


*** 
Siman pasá mi a kore den 
bùs kasi tur vèlt pa praktiká 
deporte. Mi no por imaginá 
mi kuantu posibilidat tin pa 
praktiká deporte kompará ku 
30 aña pasá. E tempu aya 
tabata futbòl, un poko basket, 
vòli na BSF, algu asina. Awen- 
dia tin asina tantu oportunidat 
pa praktiká deporte, un desa- 
royo enorme. Futbòl tabata 
deporte di hende hòmber. Si 
mi por kòrda dos òf tres hen- 
de muhé ku tabata basilá ku 
bala di futbòl ta hopi. Awendia 
mucha muhé i hòmber ta kore 
bai bin riba vèlt, komo sifuera 
semper tabata asina na Bo- 
neiru. Interesante pa loke ta 
trata e deporte di futbòl. Asina 
tin hopi deporte ku ta praktiká 
na Boneiru ku 30 aña pasá i 
mas no tabatin. Fasilidatnan 
di deporte tambe a desaroyá, 
awor un lugá stabil pa prak- 
tiká deporte. Ta kos pa tuma 
nota di nan. 
*** 


K R A L E N D I J K - 
BONERIANO ta dispone 
di informashon ku djamars 
18 di òktober Kuerpo Poli- 
sial 
Hulanda 
Karibense 
(KPCN) a ehekutá un en- 
trada hudisial na un kunuku 
na Seru Grandi. Durante 
esaki a detené tres hòmber 
indokumentá. Tur tres ta di 
nashonalidat Venezolano. 
BONERIANO a tuma kon- 
takto ku KPCN pa konfi r- 
mashon di esaki. “Nos no 
por duna informashon na e 
momentu aki. E kaso ta bou 
di investigashon”, Genesis 
Saragoza, bosero di KPCN 
ta reakshoná. 
Segun nos fuente ta trata 
aki di 4 hòmber Venezo- 
lano indokumentá ku a bin 
traha riba nos isla. “Un 
kontratista Yu di Kòrsou a 
bin ku nan aki. Nan tabata 
traha p’e i den komienso 
tur kos tabata kana bon”, 
nos fuente ta divulgá. No 


ta klaro di ki forma nan a 
drenta Boneiru. E ta sp- 
lika ku na dado momentu e 
kontratista a baha salario di 
e hòmbernan i tabatin mo- 
mentu ku e no tabata paga 
nan. “Naturalmente nan 
a buska otro doño di tra- 
bou. Un di nan a disgustá 
i a bandoná Boneiru.” E 
tres hòmbernan a keda den 
e kas na kunuku pagando 
700 dòler na e kontratista 
miéntras ku esaki na su tur- 
no tabata hür e kas pa 150 
dòler. “E kontratista Yu di 
Kòrsou no tabata kontentu 
ku e Venezolanonan a kita 
fo’i trabou. Direpente polis 
a tira razia i a bai ku e tres 
hòmbernan.” Nos fuente 
ta agregá ku 1 dia despues 
di e entrada hudisial hende 
òf hendenan a drenta den e 
bibienda na Seru Grandi i 
a bai ku praktikamente tur 
pertenensia di e Venezola- 
nonan. 


Trato inhumano 
Segun un fuerte digno 
di krédito, den e área di 
konstrukshon ta trata per- 
sonanan indokumentá di un 
forma inhumano. Ta paga 
bou di suèldu mínimo i tin 
bia asta ta ninga di duna 
nan salario. “Na momentu 
ku e persona kita i bai traha 
pa un otro kontratista, esun 
promé mes ta manda polis 
pa e ilegal”, nos fuente ta 
splika. Pastor Ivan Gomez 
previamente den un entre- 
vista ku BONERIANO a 
atvertí pa e situashon aki. 


E ta fundadó di Caritas, 
e organisashon ku ta yuda 
migrantenan sin dokumen- 
tu di estadia. “Tin dunadó 
di trabou ku ta malusá e 
echo ku un persona ta indo- 
kumentá i ta eksplotá esaki. 
Nos mester habri boka i 
kuminsá denunsiá,” e ta en- 
fatisá. 
BONERIANO ta keda 
vigilá e situashon, sperando 
mas informashon di parti 
KPCN. 
E fotonan ta ilustrá e kas 
despues di detenshon di e 
hòmbernan indokumentá. 


Kedando ilegal den kunuku: 
VENEZOLANONAN 
DETENÉ 

K R A L E N D I J K - 
“BONERIANO 
su 
pre- 
gunta a duna nos un motibu 
pa hasi e informashon riba 
wèpsait di Entidat Públiko 
Boneiru (EPB) mas kla i 
intensifiká esaki”, Maritza 
Valdink, hefe di Departa- 
mento Hurídiko i Asuntu- 
nan General (JAZ) ta bisa. 
BONERIANO a publiká un 


Mester ta na altura di obligashon di precario: 
Gobièrnu ta intensifiká 
informashon 


artíkulo den kua nos a kue- 
stioná e echo ku na vários 
sitio riba nos isla por nota 
ku ta pone opstákulo riba 
tereno públiko, sin pèrmit i 
sin paga precario. 
Valdink ta enfatisá ku 
kada persona mester ta na 
altura di e regulashon vi- 
gente den su pais. Pues tur 
hende mester ta na altura di 


KRALENDIJK- Nico 
Melaan ta den unifòrm 
nobo. Tur ku bishitá Korte 
di Hustisia mester topa ku 


Nico Melaan den 
unifòrm nobo 


Nico Melaan, e ta enkargá 
ku seguridat. Básikamente 
por konsiderá Melaan komo 
kara di korte na Fort Oran- 


je. Algu ku semper a hala 
atenshon, ta su unifòrm di 
Special Security Services 
(SSS). Pero awor el a kam- 
bia ‘bachi’. Resientemente 
por atmirá Melaan den 
unifòrm di kolaboradó di 
seguridat di Delta Caribe. 
Tin ku remarká ku korte 
tabata usa servisio di Delta 
Caribe komo èkstra vigi- 
lansia, spesialmente du- 
rante tratamentu di kaso- 
nan penal. Pues awor por 
konkluí ku vigilansia i se- 
guridat kompleto di Korte 
di Hustisia ta den man di e 
kompania Delta Caribe. 
Nico Melaan den su unifòrm nobo. 


Ku tristesa pero agradesido pa tur loke el a nifiká pa nos, nos 
ta partisipá fayesimentu di 
Virma Catharina Koeks 


*08-09-1944 +20-10-2022 


Na nòmber di su yu: 
Judeskha Koeks 
Rumannan: 
+Urbano Koeks i famia 
Elisabeth Selberie-Koeks i famia 
Sophia Frans-Koeks i famia 
Wilhelmina Janga-Koeks i famia 
Wilhelmus Koeks 
Ramiro ‘ Boisy’ Koeks i famia 
Rumannan di kriansa: 
Adriana Martis i yu 
Ria Marinus i famia 
Frencel Rimon i famia 
Na nòmber di su amigu: Nico St. Jago 
Tur su subrino- i subrinanan, prima- i primunan, tionan, 
bisiñanan, amiga- i amigunan, konosínan 
Demas famia: Koeks, Selberie, Frans, Janga, Kocks, 
Beaumont, Mercera, Pourier, Martis, Winklaar, Nicolaas, 
Marinus, Rimon, Trinidad, Lakey, Delanoy, St. Jago, Pieters, 
Molina, Hererra, Martina, Paulina, Morilo, Genaro, Prince, 
Anthony, Bloem, Pietersz, Offerman i Rauwers. 
Si den nos tristesa nos por a lubidá algun famia, konosí i/òf 
ser kerí, nos diskulpa. 


Entiero ta tuma lugá djárason 26 di òktober. Ta risibí 
bishita di kondolensia di 2’or pa 4’ or na misa San Luis 
Bertran na Rincon sigui pa un respons. Despues ta 
hiba nos defuntu stimá na su último lugá di sosiegu na 
santana katóliko na Rincon. Despues di entiero nos 
NO por risibí bishita na kas. 


e obligashon di precario. 
Na mesun momentu e ta 
atmití ku tur baki mata riba 
tereno públiko na Malecom 
i kònteinernan dilanti Sta- 
dion di Playa ta poné sin 
pèrmit. 
E no ta deskartá ku ki- 
sas un persona lo a paga e 
precario apesar di no tin un 
pèrmit. 


GRADISIMENTU I INVITASHON 


Esposo, yunan, nietunan i demas famia di e defuntu 
Casimira Luisita Bernabela-Martis 


mihó konosi komo “Chita” 


ta gradisi tur persona ku di un manera òf otro 
a mustra atenshon i kompaña nos na ora di 
malesa, morto i entiero di nos defuntu stimá. 
Un danki ta bai na tur ku a yuda, bishita nos, 
yamada di telefón i kontaktonan via medio sosial i esnan ku 
a manda flor i krans. 
Boso ayudo, atenshon i sosten tabata un gran konsuelo pa 
nos. 
Nos ta invita na 3 santu sakrifisio di misa awe, djamars 
25 oktober, djaweps 27 oktober i djasabra 29 oktober 
pa 7.30 anochi na misa di Coromoto na Antriol. 
Despues di misa NO por risibi bishita na kas. 


Asepta esaki komo un invitashon personal. 


“Mi a pidi Departamen- 
to di Finansa pa averiguá 
esaki”, Valdink ta splika. 
Tambe a bira un ku- 
stumber pa pone outo ku ya 
no ta funshoná riba tereno 
públiko. 


E ta enfatisá ku JAZ ta 
e departamento enkargá ku 
entrega di pèrmit pa uso di 
tereno públiko. Direkto- 
rado di Supervishon i Man- 
tenshon di Lei ta enkargá 
ku supervishon di esaki. 

KEN TA BO AMIGUNAN? 
“No laga hende gaña boso: Mal kompania ta daña bon 
kustumber.” 
1 Korintionan 15:33(BS) 
Nunka bo no a para pensa esaki? Kisas algun di e proble- 
manan den bo bida por ta resultado di personanan ku bo a 
disidí di brasa. Bo amistatnan tin bon reputashon? Nan ta 
papia hopi palabra malu? 
Tin un dicho ta bisa: “Bisa mi ken ta bo amigu i mi ta bisa 
bo ken bo ta.” 
Pensa esaki bon, mal kustumber i mal aktitut ta pega ma- 
sha lihé. P’esei ta importante pa nos tuma e desishon ko- 
rekto, pa skohé personanan den nos bida ku ta stima Dios 
i ku ta tem’É, personanan kende lo ediﬁ ká nos i ku lo duna 
nos bon konsehonan, no segun nan mes deseo, ma segun 
Dios Su Palabra. 
Un konseho lo ta: no skohe personanan ku ta trese divis- 
hon, ku ta hiba bida desordená, ku no tin kunes mes di loke 
Dios ta bisa ku ta malu i piká i ku ta konsehá bo bisando: “Ai 
ta normal esaki ta.” 
Biba alerta i pone bon atenshon ken ta bo amigunan. Pidi 
Dios Su sabiduria pa bo por skohe amistatnan sano i ku ta 
di enkurashamentu i asta motivashon pa bo bida. Person- 
anan kendenan ta un modelo den kana desente, kendenan 
lo spièrta bo ku bon konseho. Asina abo lo evitá hopi prob- 
lema i doló di kabes pisá. 
Dios ta yuda nos i duna nos Su Sabiduria, E ta bendishoná 
nos ora nos ta dispuesto pa obedes’É. 
Diannenara Mercera 


Produkshon PGM 


Programanan di Bonaire.tv 
TELBO kanal 70 
Flamingo TV kanal 23 

12.00 Politiko: 
MPB Ta Informa 
13.00 Aki Korsou: 
Fundashon Mangusa 
14.00 Herensia: 
Ekto Rosario & Jana Wijngaarden 
15.00 BAPA: 
Basilio Cicilia - Ramona Vlijt 
16.00 Aktualidat: 
Ingrid Sealy 
17.00 Aki Boneiru: 
Saxomania Red Palm Village 
18.00 Herensia: 
Polin Evertz 
19.00 BAPA: 
Agatha Andres de Palm 


20.00 Herensia: 
Pana Egbrecht (Su bida) 
21.00 Aki Boneiru: 
Wilbert Josephia 
22.00 Herensia: 
Pintura Indjan, San Juan & Dera Gai 
23.30 Puerto Latino: 
Luis Zárraga 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Arthur Sealy: 
James Kroon ta birando 
mas fuerte 


KRALENDIJK – Na 
opinion di analista polítiko 
Arthur Sealy, James Kroon, 
lider polítiko di UPB, ta 
birando mas fuerte. UPB a 
presentá durante rueda di 


prensa, relashoná ku su 53 
aña di eksistensia, algun 
persona ku a afi liá na e par- 
tido. E panorama polítiko 
a kambia dia 22 di òktober 
2022, kisas tin opositor di 


UPB ku lo desmentí esaki. 
Sealy: “Dia mi a skirbi 
ku James Kroon ta e polí- 
tiko mas popular, tin hende 
a puntra mi ku si mi a salta 
di kabes. James, a base di 


loke e ta hasi i ku tur hende 
por mira, a bira mas fuerte i 
awor por mira un parti di e 
resultado.” 
Di akuerdo ku Sealy, 
sigur ta ku sierto gremio 
den komunidat i esnan pa 
motibu di turbulensia den 
UPB na 2019 a bai otro par- 
tido, lo skohe pa stabilidat 
i siguransa i sostené UPB. 
E stabilidat ta e parti di tra- 
bou, ekonomia i no bringa 
ku Hulanda. 
“Awor e otro partidonan 
lo tin ku puntra kon ta bai 
aktua kontra UPB. Sigui 
mustra riba Rotònde, ko- 
rupshon, karetera, ladroni- 
sia, integridat i mas punto 
negativo no tin balides mas 
. E lema traha pa e hende 
a lanta basta stòf, pero 
frankamente bisá no tin 


argumento kontra e lema 
aki.” 
“Bill Clinton a bira 
presidente usando e lema 
‘It’s the economy, dum- 
my’. James ta bisa ‘Ta bai 
pa e hende shon ignorante. 
Imaginá so si Nina den 
Heyer duna konseho di 
voto na UPB kua partido, 
den bon papiamentu, lo 
haña e sla di baka.” 
Sealy ta konkluí: “UPB 
ta bai hiba un kampaña pa 
saka mayoria. Konsekue- 
nsia ta ku MPB ta pèrdè 
asiento i DP ta keda ocho 
aña den oposishon. 
Parse ku UPB lo usa 
lema ku DP tabata usa du- 
rante bròkès pa reunion 
públiko. 
No tin awa pa laba ni 
sèrbètè pa seka.” 


K R A L E N D I J K — 
Boneiru a marka historia 
na Punta Cana. Sunniva 
Manuel a sa di konkistá 
e título máksimo durante 


Miss Belleza Marina Inter- 
national 2022. 
Bou di direkshon di Bo- 
naire International Art & 
Talent Academy i Tourism 


Boneiru koroná Miss Belleza Marina International 
Corporation Bonaire, Sun- 
niva a gana e título máksi- 
mo. Banda di e título mák- 
simo, el a bai tambe ku e 
premio pa mihó proyekto 
di konsientisashon di kon- 
servashon di playa i natu- 
ralesa i tambe mihó trahe 
di 
gala. 
Originalmente 
Sunniva mester a yega Bo- 
neiru djadumingu. Lam- 
entablemente na último 
momentu mester a kan- 
selá e b buelo. Esaki debí 
ku garoshi di maleta a dal 
den avion di Jet Air i pa 
seguridat a kanselá pa hasi 
investigashon na e avion.. 
Entretantu ayera nochi a 
reanudá e buelo i Sunniva 
a regresá Boneiru huntu ku 
Johnrick Anthony. 

Monchi Madam X a ku- 
minsá papia den parábo- 
la. B‛a ripará? 


Awèl si, ami por desifrá tur 
si. Kada bala k‛e tira mi por 
fangu. 


Nòchi Willem, konsehero di Union Sindikal Boneriano, USIBO 


**Un pabien na e 63 di e 104 tra- 
hadónan di Divi Flamingo ku a hasi 
uso sabí di nan derecho di voto pa 
skohe AFBW komo nan represen- 
tante legal pa atendé nan kondishon- 
nan i sirkunstansianan laboral kolek- 
tivamente. Sabí pasobra awor bo tin 
un sindikato ku por sinta na mesa ku 
gerensia di Divi komo partner igual 
i sin mas komo promé meta buska 
mehorashon di bo kondishonnan i 
sirkunstansianan laboral. Sabí paso- 
bra awor no ta gerensia so tin poder 
riba ﬂ ur di trabou, pero bo represent- 
ante, esta AFBW den un diálogo sano 
i ku komprenshon di e situashon 
ekonómiko/ﬁ nansiero di e hotèl, por 
yega na akuerdonan na beneﬁ sio di 
abo i bo famia. Sabí pasobra komo 
miembro individual bo tambe por bai 
gosa di beneﬁ sionan personal ku 
AFBW ta brinda na su miembronan. 
Sabí pasobra awor tur dos partido, 
esta gerensia i trahadónan, ta bai 
tin debernan pa kumpli un pa ku otro 
poné riba papel. 
Turismo ta ﬂ oresiendo na Boneiru 
i kuné empresanan ku direktamente 
ta dependé di turismo, manera entre 


otro Divi Flamingo ku tambe ta ﬂ ore- 
sé i ku abo komo trahadó tambe por 
ta orguyoso di ta duna di bo banda 
pa kontribuí na e ﬂ oresementu akí. I 
komo tal bo tambe tin tur derecho di 
partisipá den e bolo ku abo ku bo la- 
bor ta yuda traha. 
Ta bon pa kada un di boso real- 
isá ku boso tarea prinsipal ta duna 
servisio. Sea bo ta traha na Front 
Desk, kaminda ta e promé impreshon 
ku e turista ta haña ora e yega ho- 
tèl, sea bo ta traha den housekeep- 
ing, kaminda e turista por disfrutá di 
su kamber limpi, ku seguridat pa su 
mes i su pertenensianan; sea bo ta 
den departamento di mantenshon i 
hardin, kaminda tur e fasilidatnan di 
e hotèl ta funshoná optimal i ku abo 
ta krea e ambiente di landscaping pa 
hasi e estadia di e turista agradabel; 
sea bo ta kòki den kushina òf labadó 
di tayó; sea bo ta bartènder òf weiter 
na mesa, sea bo ta divemaster, dive 
instruktor, mekániko di boto ‘òf kapi- 
tan di diveboat òf kualkier otro fun- 
shon den e hotèl, kòrda tur dia ku bo 
lanta for di bo kama bai trabou, ta bo 
kalidat di servisio ta hasi e turista su 


estadia agradabel i ku e ta bolbe Divi 
den su próksimo biahe i tambe ta hasi 
propaganda pa e hotèl. 
Sí bo ta kumpli kabalmente ku bo 
debernan semper ku un sonrisa riba 
bo kara, lo bo tin tur derecho pa risibí 
rèspèt, rekonosimentu i rekompensa 
hustu pa e labor ku bo ta presta. 
Na gerensia i hefe di e diferente 
departamentonan, mi mensahe ta ku 
kòrda semper ku si bo trahadónan ta 
kontentu i ku bo ta hiba un maneho di 
rekurso humano ku rèspèt, rekonosi- 
mentu i rekompensa hustu pa e tra- 
hadónan i ku kondishonnan i sirkun- 
stansianan 
laboral 
mas 
optimal, 
pero tambe ku oportunidatnan pa e 
trahadó por krese den bo empresa, 
bo por ta garantisá ku bo huéspet- 
nan lo ta semper bon sirbí i kontentu. 
Importante ta pa bo departamento di 
rekurso humano semper tin bon ko- 
munikashon ku tur departamento, 
ku instrukshonnan kla i transparente 
i un bon relashon ku e sindikato ku 
konsulta regular pa atendé mesora 
kualkier situashon indeseá ku por 
presentá, bo por ta garantisá di pas 
i trankilidat laboral riba ﬂ ur di trabou. 


Referèndem a pasa, respetá e re- 
sultado i ban wak dilanti i no keda fèr- 
felá e trahadó pasobra el a skohe pa 
ta aﬁ liá na sindikato. Ta su derecho 
esei ta i keda leu for di esei. 
Na sindikato AFBW su direktiva 
i e shopstewardnan na Divi, boso lo 
bai tin e responsabilidat pa logra ku 
bon argumento i proposishonnan 
rasonabel i hustu e mihó CAO pa e 
trahadónan di Divi i ku por sirbi komo 
ehèmpel pa tur trahadónan den e 
sektor hotelero riba nos isla i asina 
krea mas konsiensia pa mas hotèl su 
trahadónan organisá nan mes den 
un sindikato pa e balor ku e sindikato 
ta demostrá di tin pa mehorashon di 
kondishonnan laboral riba Boneiru. 
Kisas esaki ta e momento pa kuminsá 
pensa ku e CAO na Divi lo por bira e 
promé simia pa nos yega na e promé 
CAO sektorial pa Horeca na Boneiru. 
Djabièrnè 21 di òktober a bolbe 
keda demonstrá ku FORSA TA DEN 
UNION. E union akí lo ta kompleto, 
ora e sobrá trahadónan ku no a vota, 
den e próksimo dianan realisá e balor 
di ta organisá i nan aﬁ liá nan tambe 
na AFBW. 


Sindikalismo 
na Boneiru37 

hende riba lista, salí fo’i kuna di bario. Nada di ‘ja mevrouw, nee 
mevrouw’. Mi ta preokupá un tiki si, paso m’a komprondé ku su 
tesorero ta ku ‘buiten bezwaar’. Mi ta spera ku pa elekshon e tei, 
maske ku banchi di ènkel. 
Madam X semper ta sostené nos hende muhénan den polítika. Mi 
ta kere ku si hende muhé ta goberná mundu, lo no tin guera. Ki- 
sas redu, pusha otro ku èlebog, pero guera nò. Mester atmirá mi 
gran amiga, ku tur ora ta keiru den naturalesa, na kunuku i gusta 
disfrutá di plantashon na Krusada. Dushi hende mes, mi amiga 
multilingual. 
‘Señor presidente, mi ta haña onbegrijpelijk ku tot nu toe mester 
constateer ku nada is veranders’. Niun hende no por kombiná Pa- 
piamentu ku Hulandes den un frase mané mi amiga. Madam X a 
tende ku el a aserká barbero indjan pa subi lista. Kla ta! Mi ta vota 
mesora. 
No ta ko’i mala lenga, pero kolo bèrdè ta batayá duru aki. Nan a 
saka un yewa kargá ku eksperensia bin kuné. Esaki ta eksperto 
riba tereno di pobresa i problema di debe. E konosé kada kas i 
nan doló, pues sigur e sa kon kore e kareda aki. 
Tambe nan tin e piska gradisí pa pèrmit na waf, ku a subi lista. 
Bèrdè ta bin duru duru, esei ta sigur. Bon bon, esei si ta un tiki 
mala lenga, pero mester por. 
Yu...ora Madam X a drenta den bario Mexico, aki m’a topa ku hen- 
de ku no ke tende nòmber di e para pretu. Parse ku el a primintí 
hendenan ku e ta basha greis den kaminda di tera, pero ainda nèt 
nèt nada. Hende bibu ta fèrfelu, nan no ta komprondé. Madam X 
si ta komprondé, e shon ta trahando duru kontrolá trabou na Seru 
Largu. 
Madam X a ripará ku tin un silensio profundo banda di kòrá. Mi 
no ta tende nèt nèt nada, ta masha straño paso Madam X su orea 
ta tur kaminda. Kisas ainda mester prosesá ku piska a landa bai 
bèrdè. Ta famia nan ta tòg? Ta ki ke hasi? 
Kòrda tur kos ta mi opinion, mi no a bisa nada ta un echo. Sí, mi 
ta haña ku tantu votamentu ku sindikatonan ta organisá, mihó e 
Gran Don di AFBW partisipá na elekshon di mart 2023. 
Parse ku unda k’e pasa e ta gana referendum. Lo no ta straña mi 
ku pronto e bin ku su propio partido. 


Mi ta kere ku tur siudadano espesialmente, nos bonerianonan 
‘de pura sepa’ a sigui e último kapítulonan di e télenovela “Cora- 
son ardiente de Rijna”. Esaki sigur a gana kualke serie di Netﬂ ix. 
Madam X mester atmití ku durante e reunion di Konseho Insular, 
un par di lágrima a logra hui fo’i mi wowonan. Ki mi por bisa, mi 
‘hemut’ a yena. Ku kònòpi den mi garganta m’a puntra pero ta 
dikon? Ta ken ta ataká nos ‘brombeer’ asina? Ken su kurason no 
ta smèlt ora e ber aki sonreí? Mesora mi mente a kuminsá forma 
un teoria di konspirashon. Partido kolo kòrá tabatin un efekto 
riba mi pió ku riba un toro. Paso e shon interino, no ta kòrá e 
tambe ta? Si kita mi ber fo’i e puesto, no ta e ta subi sinta? 
Pero Shelu ta hustu, paso e shon interino a hala ‘tras i no ke tin 
nada di aber. T’ami a keda sintá ku mi teoria di kòmplòt sin base. 
Mi ta spera ku awor tur hende bira trankil i sigui kampañá pa elek- 
shon. Pues Madam X tambe ta sigui analisá nos arena polítiko. 
Tur arena tin un leon, esaki ta mi amiga balente salí fo’i nos bario 
kultural. M’a top’e poko dia ei, ta bebe kòﬁ na Van den Tweel, e 
tabata den bon kompania polítiko. Nos ta bon ku otro pero e ni 
wak mi. Mi ta masha kurioso pa su lista. Un kos si, semper e tin 


MADAM X TA 
KORE KAMPAÑA 


KRALENDIJK – E 
posibilidat pa outornan lo- 
kal yega na publikashon di 


Ron Smit di LM Publishers tabata na Boneiru 
Posibilidat pa outornan lokal publiká buki 


buki ta eksistí via LM Pub- 
lishers, establesé na Hu- 
landa. Siman pasá direktor 


di e kas editorial aki, Ron 
Smit, tabata di bishita na 
Boneiru, na unda el a pasa 
basta ora na Fundashon 
Históriko Kultural Boneri- 
ano (FuHiKuBo) pa duna 
informashon tokante e po- 
sibilidatnan aki. 
Resientemente e outor 
lokal Rene Roders a publiká 
un buki tokante biografi a di 
Lodewijk D. Gerharts atra- 
bes di LM Publishers, ku 
último añanan a kuminsá ta 
duna hopi atenshon na pu- 
blikashon di outornan an- 
tiano. Tin diferente manera 
pa saka buki via LM Pub- 
lishers. Nan mes por editá i 
saka buki, pero e outor mes 
tambe por saka su buki bou 
di propio maneho. Den tur 
e senarionan aki LM Pub- 
lishing por duna asistensia. 
Un dje dianan aki Ron 


Center Body Car Polo N.V. 


ta buska 


1 spuiter 


-mester tin opleiding LTS/4 aña di eksperensia 


Pa mas inf. tel. 717-6590 


Timmerwinkel Jorge N.V. 


ta buska 


2 timmerman 


-mester ta profeshonal i ku eksperensia 
Pa mas inf. +5999 565 0302 òf 
mail: timmerwinkeljorge@hotmail.com 


JRA Schoonmaakbedrijf 


ta buska 
- 1 loodgieter 
- 1 oppervlakte technicus 


Pa mas inf. tel. 785-9041 


Timmerwinkel Jorge N.V. 


ta buska 


2 timmerman 


-mester ta profeshonal i ku eksperensia 
Pa mas inf. +5999 565 0302 òf 
mail: timmerwinkeljorge@hotmail.com 


JRA Schoonmaakbedrijf 


ta buska 
- 1 loodgieter 
- 1 oppervlakte technicus 


Pa mas inf. tel. 785-9041 


Smit mes ta splika den e 
programa ‘Aktualidat’ na 
Bonaire.tv tokante saka- 
mentu di buki atrabes di 
LM Publishing. 
Mas informashon por 
haña serka Ron Smit na e- 
meil adrès ron@lmpublish- 


ers.nl. 
Nan wèpsait ta www.lm- 
publishers.nl. 
Tempu no a pèrmití pa 
Ron Smit a topa ku outor- 
nan lokal. Si tin interes por 
organisá un enkuentro via 
zoom. 


MADAM X 


POLÍTIKA 

Djadumingu 23 di òktober 
2022 nos ta selebrá Djadum- 
ingu Mundial di Mishon i Pal- 
abra di Dios ta invitá nos pa 
reflekshoná riba e tarea asina 
importante aki pa hinter Igle- 
sia. Di tal importansia, ku si 
nos no kumpli ku e tarea aki 
di evangelisashon akí nos no 
ta Iglesia. Ningun hende por 
risibí Hesus i no duna testimo- 
nio di e amor risibí pa medio 
di djE, di e salbashon ku den 
forma gratuito El a buska pa 
nos. 
Tal manera San Pablo ta 


Nos sosiedat ta prepará 
nos pa e trabou mas simpel, 
pero, pa e trabou mas komp- 
liká di tera, ku ta e konviven- 
sia den matrimonio i e edukas- 
hon di yunan, mayoria di nos 
ta drenta sin ningun tipo di 
preparashon. Pió ainda, 
mayoria di nos ta kuminsá e 
aventura aki ku un saku yen di 
ekspektativanan falsu, kreen- 
sianan irashonal, mito i menti- 
ranan ku no ta korespondé ku 
realidat. 


Ta sigui algun bèrdat, un 
mini-manual ku por yuda bo 
komprondé loke ta normal i 
asta nesesario di manera ku un 
relashon ta prosperá. 


1. Ta siña stima i ko- 
mbibí. 


Ningun hende ta nase sa- 
biendo. Nos mester siña na 
pensa pa hasi e otro felis na 
lugá di midi loke e otro ta hasi 
p’abo, pa renobá e ilushon, pa 
komuniká ku otro sin heridá 
sintimentu, pa dialogá, pa 
atendé, pa ehekutá den forma 
konstruktivo nos emoshonnan. 
Pero tampoko ta siña nos es- 
akinan, apesar ku nan ta mas 
importante pa nos felisidat ku 
matemátika o signatura ku ta 
kere ta mas relevante. Lo 
mester ta un fakultat obligá den 
e curriculum akadémiko. 


2. No konfundí e amor 
berdadero ku pashon i e 
lokura transitorio inisial. 


“Ta enamorá ta un etapa 
den e relashon ku no ta dura 
pa semper”. E vlamnan aki ta 
dura entre dos pa kuater aña. 
E personanan ku únikamente 
ta deseá na biba e tipo aki di 
relashon, ta mira nan mes 
obligá di ta kambia di pareha 
konstantemente, eksperensi- 
ando ku kada kiebro e doló 
ku ta enbolbí e periodonan di 
soledat no deseá te ora ku un 
pareha nobo bolbe aparesé na 
horizonte. 


3. Amor ta krese ku 
tempu i ku esfuerso. 


Siña konstruí i mantené un 
amor. Laga nos kompartí e 


kreensia falsu ku si kos ta kana 
bon ta pasobra nos ta enam- 
orá i si nos tin difikultat ta nifiká 
ku nos no ta enamorá. Otro 
eror ta di kere ku amor ta 
kuantifikabel i ku semper 
mester tin e máksimo i ku 
amor o e pashon di kuminsa- 
mentu ta dura hinter bida. Re- 
alidat ta ku e berdadero amor 
ta krese ku tempu i ku esfuer- 
so. Bo relashon di pareha ta 
manera un hardin ku tin mester 
di atenshon i kuido, i si bo 
fertilis’é, dun’é awa i ranka e 
yerbanan malu, e lo floresé 
durante hinter bida. Pero si 
laga di hasi esaki, bo relashon 
por kuminsá debilitá. 


4. No spera ku bo pare- 
ha ta satisfasé tur bo ne- 
sesidatnan. 


E úniko persona kapas pa 
hasibo felis i yena bo bida, ta 
bo mes. No pretendé ku otro 
lo hasié p’abo. I únikamente 
si bo ta kapas na satisfasé bo 
nesesidatnan i biba un bida 
pleno, lo bo tin kapasidat di 
hasi e otro felis. Bo pareha tam- 
be ta e úniko responsabel pa 
loke ta konserní su felisidat i 
su bida. 


5. No semper i na tur 
momento bo ta bai sinti bo 
mes atraé pa bo pareha. 


Maske nos sa esaki intele- 
ktualmente, ora e falta di 
atrakshon aparesé den matri- 
monio, i e ta bai na aparesé 
sigur di un momento pa otro, 
hende ta pensa ku ya el a kaba. 


Djadumingu Mundial di Mishon 2022 
E kolèkt spesial di fin di siman akí ta bai pa Roma pa yudansa na misioneronan 


bisa, “ai di mi, si mi lo no evan- 
gelisá”. 
Awor nos mester hiba e 
evangelisashon aki sin perwi- 
sio t’e na e delaster skina di 
Tera. Nos por kuminsá ku nos 
“mundu” chikí ku ta rondoná 
nos. Kon mi ta dunando testi- 
monio di Hesus den mi kas, 
ku mi amigunan, na mi trabou? 
Òf mi no ta sinti mi mes inkó- 
modo partisipando den otro 
kosnan ménos bon ku ta biba 
den mundu rondó di mi ? Pió 
ainda, ta penami duna testi- 
monio di e amor i di e balor- 


nan ku Hesus a siña mi! Laga 
nos NO lubidá ku e mandato 
akí di evangelisá no ta un ops- 
hon, ta algu ku ta konstituí nos 
komo kristian, siguidónan di 
Kristu. 


Laga nos resa e djadum- 
ingu akí pa vokashonnan mis- 
ionero, laga nos yuda ku loke 
nos por pa sostené nan i hasi 
un saminashon di konsenshi 
riba nos propio vokashon mi- 
sionero. Kòrda yuda ku e 
kolèkt spesial ma misionero- 
nan 


Komprondé matrimonio 


Promé parti 


Medionan di komunikashon ta 
bombardiá nos konstante- 
mente ku mito i fantasia rondó 
di loke ta amor i mayoria di 
hende no tin otro fuente di in- 
formashon. Un di e mentiran- 
an mas frekuente ku nan ta 
transmití na nos ta ku e si bo 
no sinti bo mes tremendamente 
atraé pa bo pareha, ta nifiká 
ku bo ta ku e persona robes. 
Kombibensia ta hasi ku nos ta 
mira nos pareha den situashon- 
nan masha diferente –for di 
bistí di forma atraktivo pa un 
evento spesial i asta deskuidá 
i ku mal kara ora e ta malu–. 
Inkluso den transkurso di un 
dia o un ora, e atrakshon por 
fluktua, i esaki ta kompleta- 
mente normal. Sa esaki por 
spar bo hopi ansiedat inne- 
sesario i yuda bo na normalisá 
i no alarmá bo mes ora bo no 
eksperensiá e momento mas 
friu di atrakshon. Bo pareha no 
bai ta gustabo na tur momento 
i den tur situashon i abo no ta 
bai gust’é semper. 


6. E periodonan di falta 
di amor ta forma parti di e 
amor berdadero. 


Un mentira masha 
frekuente ta di pensa: “Nos 
konosé otro, nos ta enamorá 
i asina nos lo biba felis pa sem- 
per.” E modelo aki ta skonde 
pa nos un parti esensial: e fal- 
ta di amor . I si bo no eks- 
perensiá den e momentonan 
aki un etapa di namoramentu, 
no ta nifiká ku tur kos a kaba. 
Ta nifiká ku bo por dediká 


tempu i energia pa mehorá 
boso relashon: kompartí inter- 
es, hasi kos huntu, biaha, ko- 
mbersá ku otro (semper ku sa 
di papia sin ofendé otro) pa 
loke ta nesesario ta ábil den 
komunikashon) pa laga boso 
relashon bolbe floresé. Inklu- 
so, si bo no eksperensiá un 
gran pashon, no ta nifiká ku bo 
relashon ta agotá o kondená 
na frakaso. Algun persona ta 
eksperensiá esaki ku mas 
frekuensia ku otronan, i no tin 
apsolutamente ningun korelas- 
hon entre eksperensiá un eta- 
pa di namoramentu i éksito di 
un relashon. 


Ta sigui otro siman 

KRALENDIJK -- Elvis 
‘Eli’ Janga no ta un desko- 
nosí den Rincon, sigur den 
Stadion Antonio Trenidad. 
Na tur aktividat ku tin den 
stadion na Rincon, Eli t’ei 
ku su mashin di pòpkòrn. 
Pues e hòmber di pòpkòrn. 
Promé ku wega kumin- 


Eli Janga, e hòmber di pòpkòrn 


sá, ya hendenan ta kana 
rònt di su mashin, pone 
poko preshon riba Eli, pa 
nan por kumpra pòpkòrn. 
Hopi hende ta gusta pòp- 
kòrn, 
spesialmente 
mo- 
mentu di wak un sini. Den 
e kaso aki, Eli a pèrkurá pa 
hendenan a kuminsá gusta i 


kome pòpkòrn i mira wega 
di futbòl. Kasi ya un tradi- 
shon. Djabièrnè último, du- 
rante un enkuentro di futbòl 
na stadion di Rincon, Eli 
tabata presente atrobe. Riba 
potrèt e promé hendenan ku 
a kumpra pòpkòrn, promé 
ku wega a kuminsá. 


KRALENDIJK 
-- 
Tourism Corporation Bo- 
naire, den kolaborashon ku 
e eksperto di data Forward- 
Keys, a kompartí e último 
informashonnan di biahe 
ku nan ta verwagt pa wen- 
ter di 2022/2023, a base di 
e pasashinan realmente re- 
servá pa Boneiru. Despues 
di Covid Boneiru a mira un 
rekuperashon konstante i 
awor ta atraé tiponan nobo 
di biahero komo konse- 
kuensia di e strategia di 
diferensiashon nobo imple- 
mentá. 
Stabil 
E 
perspektivanan 
di 
buelo pa Boneiru ta stabil 
ku un grado di okupashon 
promedio di mas ku 80% 
pa e di kuater kuartal di aña 
2022. For di desèmber ta 
bini buelonan diario atrobe 
for di Miami ku American 
Airlines, 5 buelo pa siman 
for di Atlanta ku Delta i e 


Boneiru ta atraé otro tipo di biahero 
Perspektivanan positivo pa 
temporada di wenter 


buelo for di Newark ku 
United tambe ta bini bèk 
pa kumpli ku e volúmen 
mas grandi di pasahero ku 
nan ta verwagt pa e tempo- 
rada di biahe den wenter di 
2022/2023. “Tantu e área 
karibense komo Boneiru no 
solamente ta bon ehèmpel- 
nan di kon bon un region ta 
rekuperá, pero tambe di un 
region ku ta rekuperando, 
no opstante tur faktor mak- 
ro ekonómiko ku ta tuman- 
do lugá awor akí, manera 
ekonomia mundial ku ta 
drai mas pokopoko, gastu 
di gasolin ku ta oumentan- 
do i e efektonan di e guera 
na Ukraina”, segun Oliver 
Ponti, Vice President of In- 
sights na ForwardKeys. 


Oumento di turista 
Den e di kuater kuartal 
den hopi pais e kantidat di 
turista ta oumentá mas rápi- 
do. República Dominicana 


ta kana dilanti riba tereno 
di yegadanan ku ta krusa la- 
man, 40% mas tantu ku na 
aña 2019, siguí pa US Vir- 
gin Islands - 33% mas tan- 
tu, Boneiru - 30% mas tan- 
tu i Martinique - 26 % mas 
tantu. Boneiru ta eksperen- 
siando un kresementu den 


e kategoria di biaheronan 
premium a base di un ou- 
mento di biaheronan riku 
di klase premium, merka- 
donan variá pa loke ta trata 
prosedensia (Nortamérika, 
Oropa i Latinoamérika) i 
ophetivonan di biahe. 
Den e di tres kuartal bia- 
henan premium ku avion pa 
área karibense a oumentá ku 
27% kompará ku e periodo 
promé ku e pandemia. Pa 
loke ta trata biahenan pre- 
mium ku avion pa Boneiru 
nos por mira spesífikamente 
un oumento di tres sifra 
kompará ku e nivel di aña 
2019, esta 110% mas haltu. 
Esaki ta grandioso i spesi- 
almente un bon notisia, no 
solamente pa e kompania- 
nan di aviashon i hotèlnan, 
pero tambe pa e sektornan 
di benta di produkto i ser- 
visio. “Esaki ta un resul- 
tado eksakto di nos Plan di 
Rekuperashon pa Turismo 
i nos strategia pa alkansá 
e biahero pudiente ku ta 
en buska di un eksperensia 
di vakansi eko-konsiente. 
Turismo ta hunga un ròl 
importante den nos reku- 
perashon ekonómiko i e da- 
tonan i konklushonnan akí 


ta forma nos guia ora nos ta 
plania”, segun Miles Mer- 
cera, direktor di Tourism 
Corporation Bonaire. 


ForwardKeys 
Na aña 2010 nan a funda 
Forward Keys a base di e 
pensamentu ku empresanan 
ku ta dependé di biahero- 
nan internashonal – mane- 
ra organisashonnan turí- 
stiko, hotèlnan i komèrsio 
por menor – lo tuma mihó 
desi-shonnan 
stratégiko 
si nan sa ken ta biaha bai 
unda, ki dia nan ta biaha i 
durante kuantu tempu nan 
ta biaha. Pa e motibu akí e 
kompania ku e fundadónan 
mes a finansiá a desaroyá 
e database di mas amplio 
di reservashon pa biahe ku 
avion den e sektor, ku in- 
formashon detayá tokante 
profil di biahero. 
Durante e último aña- 
nan e kompania a desaroyá 
i bira un spesialista riba 
tereno di informashon di 
biahe, ku no solamente por 
ofresé bo konosementu to- 
kante fluho di biaheronan 
internashonal, pero tambe 
tokante nan komportashon 
i preferensianan. 


E potrèt athuntu ta di Gerard Cachon ku a partisipá den e ‘Bonaire Photo Contest’. 

KRALENDIJK – E 
famoso kas di famia Ber- 
nabela na Kaya Korona ta 
keda eksistí. Siman pasá e 
dos rumannan Du i Pa Win- 
klaar a kuminsá ku trabou- 
nan di restorashon di e kas 
aki, habitá den pasado pa 
Marti i Cleana Bernabela 
i nan yunan Eddy, Dòi, 
Bècho i Calita. Nan tur a 
fayesé, pero e kas bunita 
na unda nan a biba ta keda 
eksistí. 
Informashon 
di 
kua 
BONERIANO ta disponé 
ku ta un empresario chines 
a kumpra e kas aki serka 
desendientenan di Dòi Ber- 
nabela bibá na Aruba. E 


Nos mes hendenan por restorá 
Kas di famia Bernabela ta keda eksistí 
otro rumannan no tin de- 
sendiente. 
E kas di hadrei aki sem- 
per a hala atenshon komo 
probablemente e kas mas 
bunita a lo largu di Kaya 
Korona. Despues ku nan 
mayornan Marti Bernabela 
i su esposa Cleana a fayesé, 
e tres yunan, Eddy, Calita 
i Bècho a keda biba den e 
kas. Dòi a bai biba na Aru- 
ba, na unda el a traha komo 
polis, reshèrshi. 
Anke ku lo no a haña 
pèrmit fásil pa basha e kas 
monumental aki abou, taba- 
ta teme tòg ku esaki lo por 
a sosodé, dependé di deseo 
i plannan di e doño nobo. 


Suerte ku e kumpradó a 
resultá un famia empresa- 
rio chines ku a disidí den 
invershon di plaka pa re- 
storá e kas, loke ta sigur 
di aploudí. E trabounan di 
restorashon a kuminsá si- 
man pasá i ta na enkargo di 
hendenan di Antriol mes, 
esta e rumannan Do i Pa 
Winklaar. 
E echo ku e trabounan 
aki ta den man di bone- 
r-ianonan mes ta mustra 
ademas ku nos mes por. No 
tin mester di kontratistanan 
grandi, hopi biá di imigran- 
te, pa hasi e trab0unan aki. 
Restorashon di edifi - 
sionan asina no ta fásil. 


Mayoria bes restorashon ta 
resultá den renobashon, pa 
motibu di gastunan embol- 
bí i disponibilidat di mate- 
rial original. 


Pa loke ta trata e kas 
di famia Bernabela aki ta 
tratando pa pone bentana- 
nan di yalusí manera esnan 
ku e kas aki tin. 


Foto di archivo ku ta mustra Eddy Bernabela, un dje yunan di Marti i Cleana, papiando den Herensia tokante e kas i nan famia. 

KRALENDIJK – Man- 
grove Maniacs tabatin un 
anochi hopi animá ku pre- 
sentashon di proyektonan, 
investigashon i monitoreo 
den bahia di Lac, pa part- 
nernan i partidonan in- 
teresá. A duna presentashon 
di e proyekto BEST2.0+ 
ku ta hasiendo, monitoreo 
di Sea Turtle Conserva- 
tion Center i STINAPA su 


Presentashon animá Mangrove Maniacs 


proyekto ‘Lac pa semper’. 
Josien, stazjèr di Man- 
grove Maniacs, tambe a 
trata di monitoreo di data 
i a mustra algun resultado 
di dos aña di monitoreo di 
mondi di pal’i mangel. 
Mangrove Maniacs ta 
gradisí Sorobon Boutique 
Hotel pa e hospitalidat i lo 
kontinuá ku e tipo di even- 
tonan akí. 


KRALENDIJK 
-- 
Hende ku ta kria kabritu 
mester lucha duru pa haña 
kuminda pa nan bestianan. 
Despues di e yobidanan 
fuerte ku tabatin por ripará 


Luchando pa haña kuminda pa kabritu 


ku mata i palunan ta yen 
di foyo ku por sirbi komo 
alimento pa kabritu. Repor- 
teronan di BONERIANO a 
topa ku dos dama fuerte ku 
ta drenta mondi pa kòrta ra- 


manan ku foyo di e mata di 
katuna pa duna nan kabritu- 
nan. Nan a splika ku kabri- 
tu gusta foyo di e mata di 
katuna, ku ta krese na hopi 
sitio den forma abundante 


riba e isla aki. 
Kriadónan di kabritu ta 
luchando duru pa alimentá 
nan krio. Yerba seku (hoi) 
no solamente a bira karu, 
pero na hopi okashon no 
por haña e produkto aki 
kumpra tampoko. 
E mata di katuna no ta 
endémiko di Boneiru. 


Meimei di siglo 19 a 
importá esaki pa produsí 
katuna, pero meskos ku e 
mata di lechi e no a duna 
bon resultado.Kisas ta in- 
teresante pa kunukeronan 
kolektá simia di e mata di 
katuna aki i planta na kanti- 
dat grandi pa sirbi kuminda 
di bestia. 


KRALENDIJK -- So- 
raida Felix, bibá na Kaya 
Nikiboko Nort, na altura 
di e bar-restorant konosí 
komo Moulo, ta desapuntá 
ku esnan ku ta atendé ku e 
servisio di drechamentu di 
kaminda. Hopi disgustá el a 
ekspresá kon e tin ku roga 
direktorado di R&O, pa a- 


Soraida Felix desapuntá! 


tendé un situashon ku tin 
dilanti di su kas. “Mi a pidi 
pa drecha e parti kantu di e 
kaminda na Kaya Nikiboko 
Nort, kaminda momentu 
ku áwaseru kai, ta un desa- 
ster. A drecha e kaminda al- 
gun tempu pasá, pero debí 
ku no tin asera, momentu 
áwaseru kai awa ta para nèt 


dilanti mi kas. Aparte di e 
awa tin un buraku, loke ta 
hasi e situashon fastioso. 
Mi outo ta chikitu i ta difí- 
sil pa trafiká dilanti di mi 
kas. Mi ta kansá di pidi yu- 
dansa di R&O. Mi ta yama 
nan, manda karta, nada no 
ta sosodé. R&O lanta fo’i 
soño!,“ e siudadano a bisa. 

ARUBA 
STATIA/SABA/ST. MAARTEN 


ST. MAARTEN – Pro- 
mé minister i minister di 
asuntunan general, Silveria 
Jacobs, a atendé un reunion 
bilateral ku e delegashon 
di ofisial di parti franses di 
St. Maarten, komo parti di 
e diskushon mensual entre 
ámbos parti di e isla. 


Koperashon entre parti hulandes 
i franses 


Durante e reunion pro- 
mé minister a enfatisá e 
importansia di un bon re- 
lashon ku partnernan fran- 
ses i spesialmente riba e 
negosashonnan di frontera 
i e MoU den edukashon. 
Tambe a diskutí tokante e 
signifikashon pa kombatí 


krímen di frontera, inklu- 
so trafikashon humano i e 
importansia pa finalisá e 
akuerdo riba persekushon 
kayente. Promé minister Ja- 
cobs a ekspresá su satisfak- 
shon kon diferente esfuerso 
di 
koperashon, 
manera 
edukashon, salú públiko, 


ST. MAARTEN – Kuer- 
po Polisial St. Maarten 
(KPMS) ta kontinuá pa me- 
horá e desaroyo pa futuro 
Kontròl di tráfiko 


pa su personal. 
Den e kuadro akí e kue- 
rpo ta teniendo treinen pa e 
klas ‘rookie’ riba e isla ku 


e meta pa mehorá servisio 
na komunidat. Komo parti 
di nan modulo, klas BPO5 
a tene kontròl di tráfiko 


djabièrnè mainta na Nisbet 
Road. Durante e kontròl ku 
tabata bou di guia di dosen- 
te i coach di skol, a kontrolá 
diferente vehíkulo i a parti 
but pa diferente violashon 
di ei di tráfiko. E tipo di 
kontròlnan di tráfiko akí lo 


kontinuá ku mas regulari- 
dat den futuro. 
KPMS ta pidi shofùrnan 
pa tin nan dokumentonan di 
vehíkulo huntu ku nan mo- 
mentu nan ta kore riba ka- 
minda públiko i kumpli ku 
reglanan di tráfiko. 


ST. 
MAARTEN 
– 
Riba petishon di Academy 
PSVE, dos agente polisial 
di e divishon uniformá di 
St. Maarten, a tene un se- 
shon di resolushon di kon- 
flikto pa diferente grupo di 
hóben di skol sekundario. 
Meta di e seshon di in- 
formashon ta pa proveé 
hubentut ku lès riba kon 
solushoná problema. E 
propósito ta tambe pa me- 
horá e relashon entre polis 
i hubentut, entre hubentut 
mes i mehorá nan abilidat 
sosial. E informashon ku a 
duna ta enserá komprondé 
nivel di konflikto, tende 
i komprondé, ta kurioso, 
klarifiká balioso, solushoná 
problema i efekto negativo. 
A base di e tipo di se- 


Informashon tokante resolushon di konflikto 


shonnan di informashon 
akí, polis ke establesé mas 
signifikashon i relashon 


positivo entre ofisialnan 
di polis i hóbennan di skol 
sekundario. 


aplikashon di lei i husti- 
sia, ta dunando nan fruta. 
Esaki ta un kolaborashon 
fuerte entre aplikashon di 
lei riba e pais. Apesar di 
esei, ainda tin nesesidat pa 
mas progreso konkreto den 
áreanan manera marítimo i 
persekushon kayente. 

ARUBA 
HULANDA 


HULANDA – Segun 
e website lokal nobo Al- 
blasserdamsnieuws.nl 
a 
haña e víktimanan, tres 
muhé i un hòmber di Gou- 
da, ku tabata pèrdí for di e 
anochi di djasabra pa dja- 


Despues di notifikashon famia pèrdí 
Kuater morto den riu 


dumingu, den riu. Ta trata 
di un tata di 80 aña, mama 
di 69 aña i nan dos yunan 
adulto di 48 i 38 aña. 
Na promé instante polis 
no por a konfirmá, pasobra 
e identifikashon ainda mes- 


ter a tuma lugá. Munisipio 
Gouda den un deklarashon, 
ta konfirmá morto di e kua- 
ter habitantenan. “Nos ta 
di shòk i tristu, nos pensa- 
mentu ta ku famia di e vík- 
timanan. Djadumingu riba 
media sosial a hasi un ya- 
mada pa búskeda di e kua- 
ter personanan ku despues 
di un fiesta di kasamentu 
na Rotterdam tabata den 


un Nissan shinishi rumbo 
pa kas, pero nunka a yega. 
Djadumingu despues ku 
kanadónan a mira un kurpa 
ta drif den e riu den be- 
sindario di Streefkerk, a no- 
tifiká polis. Despues di in- 
vestigashon polisial, a haña 
un di dos víktima den awa. 
Djadumingu anochi polis a 
deskubrí un outo den awa. 
Sambuyadónan a saka dos 


kurpa sin bida for di e outo. 
Mas despues a saka e outo 
for di awa. 
Kon e aksidente a soso- 
dé, ainda no ta kla. Un po- 
sibel senario ta ku e sistema 
di nabegashon a hiba e outo 
direkshon Streefkerk, ka- 
minda e outo a kore drenta 
awa. 
Polis ta investigá orígen 
di e aksidente. 


HULANDA – Polis ta 
en buska di e kulpabelnan 
di e sekuestro i maltrato se- 


E ta seriamente maltratá 
Hòmber sekuestrá ta bula bentana 


rio di un hòmber chileno. 
E sekuestradónan a sera e 
hòmber den un kas na Den 


Haag, pero el a logra hui. 
Rlt Nieuws ta amplia. 
Kolaboradónan di muni- 
sipio a haña e hòmber se- 
riamente heridá. E víktima, 
segun polis, a deklará ku na 
inisio di sèptèmber un outo 
a busk’é na stashon Rotter- 
dam Centraal. Despues di 
esei kontra su boluntat el a 
keda será dos siman den un 
kas na Den Haag. 
Dia 26 di sèptèmber ko- 
laboradónan di munisipio 
Den Haag a hiba e hòmber 


seriamente heridá Warda 
di Polis. El a konta ku du- 
rante su sekuestro el a keda 
maltratá. E víktima a bisa 
ku e no konosé e sekue- 
stradónan. Nan tabata ke 
sèn di dje. Posiblemente tin 
un motibu su tras, un bose- 
ro a bisa. Polis a yama am- 
bulans. E hòmber tabatin 
herida di kandela i na hos- 
pital a resultá ku e tabatin 
tambe lomba i hep kibrá. 
E chileno ta na Hulanda 
temporalmente debí na su 


trabou. 
Polis no ke bisa den kua 
sektor e hòmber ta traha i 
den kua ambiente e delito 
akí a tuma lugá. For di in- 
vestigashon a resultá ku e 
hòmber por a skapa for di su 
sekuestradónan dor di bula 
for di bentana di un kas di 
tres piso den e bario Moer- 
wijk. El a kai riba kaya. E 
ta dos siman den hospital i 
mester keda ainda algun si- 
man mas pa rekuperá, polis 
ta bisa. 


HULANDA – E shofùr 
ku djadumingu anochi a 
kousa un aksidente na Hars- 
kamp, a bebe di mas. Esaki 
polis a laga sa djaluna. 
Den e outo, banda di e 
shofùr di di 38 aña, tabatin 
tambe un muhé i kuater mu- 


Hòmber a bebe di mas 


cha. Milager riba milager 
ku ningun a resultá heridá. 
E aksidente a sosodé 
banda di mitar di shete di 
atardi den un bògt floho di 
Edeseweg entre Harskamp 
i Wekerom. E bògt tabata 
será e momentu ei debí 


na trabou.E shofùr for di 
Kootwijkerbroek a supla 
dos biá mas tantu di e kan- 
tidat stipulá. El a haña pro- 
hibishon pa manehá i Mini- 
sterio Públiko mas despues 
lo disidí sí e ta haña un kas- 
tigu aserka. 

ARUBA 
KÒRSOU 


WILLEMSTAD-- 
Djadumingu 23 d alrede- 
dor di 09.04’or sentral di 
polis a risibí notifi kashon 
ku riba krusada Bermu- 
daweg/Schottegatweg 
West tin un aksidente di 
outo. 
A dirigí unidat polisial 
na e sitio i nan a topa ku 
tres vehíkulo enbolbí den 
e aksidente. Den un di e 
vehíkulonan aki tabatin 


Aksidente di tráfi ko 
ku herido i un morto 
un hòmber ko-okupante ku 
múltiple leshon i ku no ta 
duna señal bida. 
For di e investigashon a 
sali na kla ku e aksidente ta 
pa motibu ku un shofùr no a 
duna preferensia i aksiden- 
tá pa despues pèrdè kontrol 
i bai dal den un di vehíkulo 
ku tabata pará na lus di trá- 
fi ko. 
E shofùr di e promé ve- 
híkulo a sali heridá den e 


aksidente i a keda trans- 
portá ku ambulans pa 
Sala di Emergensia di 
C.M.C. 
Pa 10.12 dòkter di po- 
lis ku a presentá na e si- 
tio a konstatá morto di 
e hòmber, Rignald Fe- 
liciano Francisca, nase 
na Kòrsou dia 9 di yüni 
1948. Departamentu di 
Tráfi ko ta kontinuá ku e 
investigashon. 


WILLEMSTAD – Di 
17 pa 19 di òktober último a 
tuma lugá e promé reunion 
komo parti di inisio di pro- 
seso pa vishon i koperashon 
entre e islanan. Ta trata aki 
do Aruba, Sint Maarten, 
Boneiru, Saba, Statia i 
Kòrsou ku a tuma lugá den 


Riba nivel di e.o peska i agrikultura 
Islanan a fi rma koperashon 


Acoya Curaçao Resort, Vil- 
las & Spa. Minister di Sa- 
lubridat, Medio Ambiente 
i Naturalesa drs. Dorothy 
Pietersz-Janga tabata e an- 
fetrion. Dutch Caribbean 
Visioning Process (DCVP) 
ta enserá koperashon entre 
e islanan menshoná riba 


nivel di agrikultura, krio di 
bestia i peska. 
Ku fi rmamentu di e 
deklarashon aki e islanan 
ta bai di akuerdo pa forma- 
lisá e DCVP komo inisio pa 
prepará i yega na un Me- 
morandum of Understand- 
ing ku por keda fi rmá dor di 
tur e islanan na Mart 2023 
na Aruba. Esaki ta enserá 
ku islanan ta komprometé 
pa studia e efektividat di un 
koperashon pa e sektor pri- 
mario i kompartí práktika 
(best practises) i enseñansa 
ku otro. Ta importante pa 
enduresé lasonan i promové 
seguridat i práktikanan di 
bon agrikultura ku otro. E 


islanan por konta ku sosten 
i koperashon ku Rijksdienst 
voor Ondernemend Neder- 
land (RVO). 
Djaluna 17 di òktober 
a tuma lugá un paseo ka- 
minda a bishitá e.o. Mane- 
ho di Agrikultura i Bestia 
(ántes LVV), Soltuna, Ku- 
nuku Kitchen, M.J. Farm i 
Hòfi Cas Còrá i vários pre- 
sentashon e.o. BonFresh i 
Kolektivo. Durante di dja- 
mars i djárason partisipan- 
tenan a tuma parti na un 
`Open Space Technology` 
i a fi nalisá den un `World 
Café` ku diferente pala- 
brashonnan i puntonan di 
interes mutuo. Mas ku bi- 


enti sinku persona inkluso 
konsehero i representan- 
tenan a partisipá na tres dia 
intensivo di reunion. 
Na fi nal di e enkuentro 
Minister di Transporte, In- 
tegridat, Naturalesa i Asun- 
tu di Grandinan sr. Ursell 
Arends di Aruba i Minister 
di Salubridat, Medio Ambi- 
ente i Naturalesa drs. Doro- 
thy Pietersz-Janga di Kòr- 
sou a fi rma un deklarashon 
pa sigui promové kopera- 
shon entre e islanan den 
presensia di sr. Derrick 
Simmons, Island Commi- 
ssioner di Statia i sr. Rolan- 
do Wilson, Commissioner 
di Agrikultura di Saba. 

ARUBA 
KÒRSOU 


WILLEMSTAD—Si- 
man pasá Kolegio di Su- 
pervishon Finansiero (Cft) 
a reuní ku e komishon fiho 
di Finansa, bou di pre- 
sidensia di sr. Amerigo 
Thodé. 
Den e reunion a papia 


Kolegio di Supervishon Finansiero (Cft) 
a reuní ku Parlamento 


tokante e situashon finan- 
siero aktual di Kòrsou. 
Miembronan di komishon 
presente por a hasi pregun- 
tanan i duna nan remarke- 
nan i nan a risibí kontesta 
serka e kolegio di super- 
vishon. 


W I L L E M S TA D - - 
Presidente di Parlamento 
sra. 
Charetti 
America- 
Francisca, a risibí na su 
despacho 
e 
presidente 
temporal di Konseho Su- 
premo Elektoral di Kòrsou, 
sr. Anthmar Kranwinkel 
huntu ku sekretario sra. 


Presidente di Parlamento a sera konosí ku sr. Kranwinkel 


Sheryl Losiabaar. Esaki a 
tuma lugá den e siman ku 
a transkurí. E delegashon 
tabata kompañá pa e presi- 
dente saliente sr. Raymond 
"Pacheco" Römer i presi- 
dente-suplente saliente, sr. 
Charles Do Rego. Meta di 
e delegashon tabata pa in- 


trodusí sr. Kranwinkel ku 
temporalmente lo okupá 
e funshon di Presidente di 
Konseho Supremo Elek- 
toral (KSE). 
For di 10 di òktober 
2020 KSE ta funshoná 
komo un órgano indepen- 
diente a base di un orde- 


nansa i ta enkargá ku en- 
tre otro organisashon di 
elekshon pa miembronan 
di Parlamento. Durante e 
enkuentro KSE a informá 
sra. America-Francisca di e 
desaroyo i plannan di e ór- 
gano ku temporalmente lo 
ta bou di guia di sr. Kran- 


winkel, te ora nombra sobrá 
miembronan i apuntá un 
presidente permanente. 
KSE i Parlamento ta ko- 
laborá estrechamente, tantu 
durante periodo di elekshon 
i tambe despues, por ehèm- 
pel ora di kambio di miem- 
bresia di Parlamento. 

ORANJESTAD 
-- 
Chando Colina, conoci den 
farandula y radiodifusion, 
den ultimo dianan ta riba 
medionan social, caminda e 
ta pidi ayudo pa cubri gas- 
tonan medico cu e ta rekeri. 
Ta sumamente tristo ora cu 
riba su propio isla, Chando 
no a ricibi e trato medico cu 
e merece y cu e tin derecho 


Chando Colina solicitando ayudo pa sigui 
tratamento medico na Colombia 


ariba y e mester a biaha te 
Colombia pa asina e wordo 
atendi manera mester ta, pa 
asina trata di scapa su bida. 
Chando a biaha pa Me- 
dellin pa purba di scapa 
su pia cu specialista aki na 
Aruba kier a amputa, pero 
prome cu el a biaha el a 
haya su mes den un otro 
situacion medico, suma- 


mente delicado, ya cu como 
pashent di dialyse, e ta cana 
cu catheter na su nek riba 
cual a descubri un bacteria 
peligroso, cu si esaki yega 
na su curason, e lo nifica 
su morto. Chando a biaha 
urgentemente pa Colom- 
bia riba su propio gasto sin 
ayudo di AZV ya cu dokter- 
nan aki na Aruba, segun cu 
el a mustra, no kier a firma 
pa e bay Colombia pa trata- 
mento mas specialisa. 
Na Colombia dos cos a 
bira realidad, esta cu el a 
ser informa cu no mester 
amputa cu tabatin un bon 
noticia, pero na mes mo- 
mento el a ricibi informa- 
cion di algo mas serio y 
delicado, esta cu e bacteria 
cu e tin na e catheter, ta uno 
cu ta move y si e yega na 
su curason, e lo nifica su 
morto. 
Na Medellin el a ser in- 
forma cu e tratamento cu 
dokternan a dune pa com- 
bati e bateria pa medio di 
pilder, no tabata esun adec- 
uado y corecto ya cu e mes- 
ter a wordo trata mesora cu 
antibiotica. Den un forma 


hopi emocional y yorando, 
Colina a mustra cu e ta un 
estado sumamente delicado 
ya cu e bacteria ta cerca di 
su curason y entre otro el a 
ser atendi pa 10 specialista 
di curason caminda mes- 
ter a reduci batimento di e 
curason pa asina sigui cu e 
tratamento. 
Ora cu caba cu solucio- 
na y domina e bacteria aki, 
lo sigui cu otro tratamento 
pero e otro problema serio 
cu tin, ta e aspecto finan- 
ciero, ya cu loke ta pasando 
aworaki, caminda Colina a 
biaha pa Colombia sin cu 
su gastonan ta ser cubri pa 
AZV, ta pone cu su persona 
y famia ta bin haya nan mes 
den un strop financiero hopi 
serio y ta solicita pa ayudo 
for di pueblo di Aruba, ca- 
minda AWEMainta a ser in- 
forma cu ayera a tuma luga 
un radiothon pa recauda 
fondo pa Chando logra re- 
cupera su salud. 
Na Colombia tambe el a 
logra algo cu aki na Aruba, 
riba su pais no tabata posi- 
bel, esta cu el a ser poni riba 
e lista di ricipiente di riñon 


y tur loke mester a wordo 
haci pa dokternan na Aru- 
ba, pero cu nunca a wordo 
haci, cu mester a somete 
Chando na un control di cu- 
rason loke nunca dokternan 
kier a haci na Aruba. Awor 
esaki a wordo logra na Me- 
dellin y Chando porfin por 
bay wordo registra riba e 
lista di candidatonan pa 
ricibi un riñon loke tambe 
a yena e Arubiano aki cu 
hopi emocion, pero aki tin 
cu mustra cu ta tipo di de- 
saroyonan cu realmente ta 
inexplicabel cu esakinan 
ta sosode den e tempo mo- 
derno aki. 
Chando ta sigui den 
un situacion delicado y ta 
rekeri aten[1]cion medico 
hopi intensivo cual ta trece 
su gastonan cu esaki pa 
cual e ta haci un apelacion 
riba comunidad di Aruba 
pa dun’e un sosten pa asina 
e por sigui dilanti pa recu- 
pera su salud. 
Lo ta na su luga pa AZV 
tambe envolve su mes pa 
mira con lo por duna un 
man den e caso aki, un caso 
cu ta parce hasta inhumano. 


ORANJESTAD -- Di- 
asabra algo despues di 
10:30PM a sosode un acci- 
dente riba e caminda di Pos 
Abou, un poco pariba di e 
rotonde chikito. 
Mesora a pidi pa presen- 
cia di polis y ambulance. 
Na yegada nan a bin 
compronde cu e Mercedes 
Benz preto, tabata binien- 
do di pabou pa un of otro 
motibo e chauffeur a perde 
control riba e stuur, a baha 
caminda y a dal hopi duro 
contra un palo di luz ki- 
brando esaki den dos. 
Durante e impacto un 


Chauffeur a perde control y a 
dal contra un palo di luz 


wiel di e auto a kibra y a 
bay cay den e greppel. 
Den e Mercedes Benz 
tabata tin dos persona, e 
chauffeur a keda levemente 
herida, e la ricibi un kap 
chikito na su cabes. 
Personal di Ambulance 
a trata e chauffeur na e si- 
tio. E chauffeur lo tabata 
bou influencia y a pidi pa 
un transportwagen pa trans- 
porte pa Warda di polis. El- 
mar tambe a wordo pidi na 
e sitio pa motibo cu e palo 
di luz a kibra den dos y ta- 
bata colga n’e waya y di un 
momento of otro lo por cay. 

ORANJESTAD – Dia- 
domingo 
marduga 
algo 
pasa di 1:30 polis a bay 
pa un pelea un biaha mas 
ariba parkeerplaats patras 
di South Beach. Polis na 
yegada no a bin topa cu e 
bringamento. Algun mi- 
nuut, despues e patruya a 
bin topa cu un homber(26) 
herida. E homber tawata 
tin dos hinca. A pidi ambu- 
lance cu urgencia, mirando 
situacion di e homber. Para- 


Homber a wordo hinca durante pelea 


mediconan cu a yega e si- 
tio a transporta e homber 
cu urgencia pa Hospital. 
Na Hospital a realisa cu e 
homber su situacion ta hopi 
serio, door di e hincanan cu 
e la ricibi uno na lomba y 
e otro den abdomen. E vic- 
tima prome cu e perde con- 
ocemento a bisa agentenan 
ken a hinc’e y ta resulta cu 
ta un conoci di polis. Kico 
a conduci cu a yega asina 
leu pa hinca un otro per- 


sona no ta conoci. Lamen- 
tablemente mester bisa cu e 
areanan aki den oranan laat 
di marduga, ta varios caso 
di agresion y hincamento a 
yega di tuma luga. Pues un 
area conoci pa problema. 
Despues cu e victima di 
hincamento a yega Hospi- 
tal den un situacion serio, 
polis a detene dos persona. 
Na warda di Shaba Polis a 
yega cu e posibel agresor o 
sea e homber cu a hinca e 


otro. E homber aki tawata 
sangra na cara y parce cu 
polisnan lo a haya e cuchiu 
cu a wordo uza. Transport- 
wagen a bay dos biaha Hot 
Zone, unda cu prome biaha 
a busca e sospechoso y e 
segundo biaha tawata un 


famia (tata) di e victima cu 
a bringa cu e sospechoso cu 
lo a hinca su yiu. 
E sospechoso cu tambe 
tawata herida, mester a 
wordo hiba Hospital poco 
rato despues pa haya aten- 
cion medico. 


ORANJESTAD -- Dia- 
domingo den careda di 3’or 
y mey di marduga presen- 
cia di polis a wordo pidi na 
Lekker Bar & Restaurant 
pa un pelea. Mesora a man- 
da varios unidad di polis na 
e sitio. 
Na yegada no a bin topa 
cu niun pelea, aparente- 
mente esnan cu a bringa lo 
a bay caba for di e sitio. E 


Varios unidad policial a bay un biaha mas Lekker 


luga tabata yen yen di hen- 
de pafo y paden. Varios uni- 
dad di polis a dicidi di keda 
staciona pa basta rato dilan- 
ti Lekker Bar & Restaurant, 
mirando cu nan a nota pre- 
sencia di varios gang dilanti 
e sitio nocturno aki. 
Lekker Bar & Restau- 
rant ta un sitio nocturno 
conoci cu casi tur weekend 
tin problema ey dilanti. Po- 


lis n’e sitio a warda e orario di cierre yega, pa percura cu e luga cera mesora. 

KRALENDIJK—Tan- 
tu Less Indian Ball Park 
komo BSF, ta den nesesi- 
dat grandi di yudansa pa 
strukturashon di e lugá pa 
práktika deporte. Durante 
e paseo ku empleadonan di 
INDEBON, 
miembronan 
di konseho insular, diputa- 


Less Indian ball Park i BSF tin 
nesesidat pa yudansa 


do Hennyson Thielman i 
miembronan di prensa, es- 
nan ku ta atendé ku e de- 
porte di beisbòl ku mucha i 
kancha pa práktika tènis, a 
ekspresá e yudansa ku nan 
mester. Na Less Indians 
Ball Park, tin un persona ta 
duna treinen ya pa 17 aña 


boluntariamente. Ta trata di 
Arys Ventura. El a konta ku 
e ta hasi esaki pa e mucha- 
nan, pa nan desaroyá mes- 
kos i mihó den e deporte di 
beisbòl na Boneiru. 
Nan mester drecha e 
fasilidat, no tin lus pa trein 
anochi, mester di mas en- 


trenadó i mas. 
Robert ‘Robby’ Doma- 
cassé, a papia i presentá 
un plan ku e tin pa e sitio 
di BSF. Ta trata di un plan 
amplio pa krea e sitio buni- 
ta pa e deporte di tènis ku 
ta pa tur hende, no tin dis- 
tinshon. 
E sitio ta rekerí diferente 
kos, pa e ta kla pa por uz’e. 
E meta ta pa krea un kancha 
multi funshonal, i práktika 
diferente deporte na mes un 
lugá. Roby, a menshoná, ya 
ta mas ku 80 aña ku famia 
Gerharts, a hasi e sitio un 


kancha pa praktiká e de- 
porte di tènis. Mester man- 
tené i kontinuá ku e meta 
ku e sitio ta destiná pe. 
Notabel tabata, durante 
e dia a, e grupo menshoná, 
pasa mas o ménos 10 fasili- 
dat di deporte na Boneiru. 
2 di nan, a prepará kos di 
kome i bebe pa e grupo ku a 
pasa na nan fasilidat di de- 
porte. Ta trata di esnan ku 
ta risibí ménos òf sero yu- 
dansa, nan a hasi esfuerso 
di nan kurason, pa pèrkurá 
pa tur hende a haña algu di 
kome i bebe. 


KRALENDIJK--We- 
ganan di biliart pa Ranking 
Nashonal a sigui djaluna 
último 24 òktober 2022. 
19:00 Na lugá di Charles 
Vos a drenta Piet Cicilia. 
19:00 Zarquion Statie ta 
hunga kontra Piet Cicilia. 
19:00 Francis Winklaar 
vs Charles Janzen. 
20:00 Gabriel Alberto vs 
Lacey Pauletta. 
20:00 Vladimir Mercera 
vs Chal Thomas. 
21:00 Janiro Chatlein vs 


Wega ranking 
nashonal 


Garino Molina. 
21:00 Gregory Frans vs 
Jurdison Josephia. 
22:00 Daniel Millan vs 
Renny Cicilia. 
22:00 Arnold Ford vs 
Braien Landskind. 
Esakinan 
e 
weganan 
djaluna 24 òktober 2022. 
Despues di e weganan 
aki e weganan ta sigui dja- 
mars 25 òktober 2022 den 
sala di biliart di Kompleho 
Deportivo Jorge Nicolaas 
na Kaya Amsterdam. 

K R A L E N D I J K - - E 
ekipo di futbòl di Nikiboko 
ku ta Atl. Flamingo, djadu- 
mingu último 23 di òktober 
2022, den partido nr.6 di 
plei-òf di 4, a gana di SV 
Vespo di Rincon ku skor 
di 2-0 i klasifi ká pa fi nal 
di kampionato futbòl 2022 
di nos isla. E partido fi nal 
ta tuma lugá fi n di siman 
benidero, pa ta mas eksakto 
djabièrnè awó 28 òktober 
2022 pa 8or anochi den Sta- 
dion Antonio Trenidad na 
Rincon. Pa loke ta e partido 
djadumingu último, e parti- 
do aki no a konosé gol den 


Klasifi kando pa fi nal kontra Real Rincon 
Flamingo a bula Vespo afó 


su promé mitar, e partido ta 
parti na dos pa sosiegu em- 
patá 0-0. E di dos mitar, ta- 
bata na di 77 minüt ku Atl. 
Flamingo ta bai dilanti 1-0 
ku gol Yurick Seinpaal. 
Na di 82 minüt Yurick 
Seinpaal ta hinka su di dos 
gol di e partido, pa Atl. Fla- 
mingo amplia bentaha na 
2-0. Despues di esaki no ta- 
batin mas gol den e partido 
ku a fi nalisá 2-0 na fabor 
Atl. Flamingo ku a bai ku 
e viktoria. Ku e viktoria aki 
Atl. Flamingo ta klasifi ká 
tambe pa fi nal di e kampio- 
nato kontra e kampionnan 


di SV Real Rincon, ku ta- 
bata drumi warda su kon- 
trinkante pa e gran fi nal di 
e kampionato. 
E partido fi nal ta tuma 
lugá djabièrnè awó 28 di 
òktober 2022 pa 8'or anochi 
den Stadion Antonio Treni- 
dad na Rincon. Pa loke ta e 
partido djadumintu último, 
rèfri Ricangel De Leca a 
dirigí un tremendo partido. 
E asistensia di e partido aki 
a kibra “record” di 870 pa 
879 djadumingu último. 
Un total di 614 adulto a 
paga pa mira e partido dja- 
dumingu último, huntu ku 


KRALENDIJK--Fin 
di siman pasá, pa ta mas 
eksakto djabièrnè, djasa- 
bra i djadumingu último, 
tabatin e torneo di beisbòl 
pa nos futuronan, torneo 
di e ekipo di beisbòl Stars, 
esaki na Fèlt Dudy Jo- 
sephia na Tera Kòrá. 
Aki ta sigui e resulta- 
donan; 
Djabièrnè 21 òktober 
2022. 
Kategoria U6. 
Angels vs Braves 8-11. 
Stars vs Rays 11-9. 
Djasabra 22 òktober 
2022. 
U16. 
Stars vs Marlins 9-19. 


Resultado beisbòl torneo Stars 
U9. 
Stars vs Orioles 7-4. 
Mets vs Padres 11-4. 
U10. 
Padres vs Reds 4-7. 
U12. 
Tigers vs Red Sox 9-5. 
Djadumingu 23 òkto- 
ber 2022. 
U16. 
Stars vs Tigers 1-6. 
U10. 
Reds vs Stars 7-2. 
U12. 
Red Sox vs Stars 9-2. 


Esakinan resultadonan 
di e partidonan di beisbòl 
di e torneo di Stars fi n di 
siman pasá. 


160 mucha i 105 fanátiko 
riba 60 aña, pa totalisá 879 
fanátiko ku a paga pa mira 
e partido, sin konta esnan 


ku no ta paga na entrada. 
Na tur pues, mas di 900 
fanátiko a mira e partido 
djadumingu último. 

KRALENDIJK – Si- 
man pasá e barku Nor- 
wegian Prima a realisá su 
promé bishita na Boneiru. 
Ta trata di e barku mas 
nobo di Norwegian Cruise 
Line. Despues e barku aki 
a bai Aruba tambe pa su 
promé bishita. 
Barkunan di Norwegian 
Cruise Line a yega di bishi- 
tá Boneiru kaba den pasa- 
do, pero Norwegian Prima 
ta un barku di apénas tres 
luna den operashon. Dia 29 


Barku mas nobo di Norwegian Cruise Line 
Norwegian Prima ku promé bishita na Boneiru 


di yüli a fi nalisá konstruk- 
shon di e barku aki na Mar- 
ghera, Italia. 
E kompania Fincantieri 
tabata enkargá ku e kon- 
strukshon. 
Norwegian Prima ta e 
promé di seis barku di su 
klase ku a kuminsá su ser- 
visio na ougùstùs e aña aki. 
E barku aki tin un largura di 
299 meter, pues tres fèlt di 
bala. E tin 3.215 kama i un 
tonahe di 142.500 GT. 
TUI, ku ta bendiendo 


biahe pa Norwegian Cruise 
Lines, ta propagá e barku 
aki komo un krusero na 
bordo di kua bo por kana 
riba un brùg di glas yamá 
‘Oceanwalk’. Tambe tin 
un pisina grandi (Infi nity 
Beach). 
E biahero lo keda asom- 
brá pa e posibilidatnan ku 
tin na bordo di e barku aki. 
No tin falta di nada. 
Tur dia bo por purba 
algu nobo den ‘Indulge 
Food Hall’ na bordo. 


